Teine põhjus, miks nii paljud ärid lähevad pankrotti enne, kui on jõudnud õieti töölegi  hakata, peitub hirmus, mis ei lase keskenduda õigetele asjadele. Kui meid pärsib hirm majandusliku toimetuleku ees, kerkib pähe rida õõva tekitavaid küsimusi. Aga mis siis, kui mulle ei tule ühtegi klienti, pangalaen jääb maksmata ja perel ei ole enam süüa?  Nii võib juhtuda, et avad lootusrikkalt oma poekese uksed ja hakkad ootama esimest klienti, et ta sulle raha tooks. Sedamoodi mõeldes võid aga ootama jäädagi.